Publication: Magyar Közlöny
Issue: MK-2002-17 (Year: 2002, Number: 17)
Era: 1990-2004
Section: 1999. évi XCV. törvény (Kk. tv.) 3—4. §-ában foglaltaknak.
Paragraph Index: 688

4.A LEJÁRATI ÖSSZHANG ELEMZÉS A jelentés célja A táblázat célja a hitelintézet likviditási kockázatának mérése. A jelentés kitöltése A jelentést a vonatkozási (beszámolási) idõpontra elkészített mérleg adataiból kiindulva a vonatkozó szerzõdésekkel összhangban kell kitölteni. Az Eszközök és Források részletezése a Felügyeleti Mérleg fõbb csoportosítása szerint történik. Az Eszközök és a Források felsorolásánál az idõbeli elhatárolásokat nem kell szerepeltetni. Az eszközöket könyv szerinti értéken kell besorolni. Az eszközökhöz és a forrásokhoz tartozó várható bevételeket és ráfordításokat, valamint a mûködési költségekkel kapcsolatos pénzkiadásokat az eszközöktõl és a forrásoktól elkülönítetten kell szerepeltetni. A szerzõdés szerinti bevételek között nem szabad szerepeltetni azokat a kamatbevételeket, amelyek olyan szerzõdésekhez kapcsolódnak, ahol a tõke vagy a kamattörlesztés 30 napon túl lejárt. A bevételek és ráfordítások kimutatását a beszámolási idõszak végétõl számított egy évre elõre kell kimutatni. Hitelintézet a kamat- és díjtételekkel kapcsolatosan dönthet úgy, hogy mind a bevétel, mind a ráfordítás oldalon a kamatokat csak a beszámolási idõpontot követõ — legfeljebb — 365 napos idõszakra szerepelteti. Az a) Lejárt oszlopban könyv szerinti értéken ki kell emelni a lejárt tételeket. Az eszközökre vonatkozó lejárt oszlopban a lejárt eszköz teljes könyv szerinti értékét kell szerepeltetni. Lejárt tételként kell feltüntetni azokat a betéteket, illetve a hitelintézet által kibocsátott értékpapírokat is, amelyeket a lejárat után (az esedékességkor) az ügyfelek nem váltottak ki. Amennyiben a hitelintézetnek tudomása van a lejárt eszközökkel kapcsolatos esetleges pénzbefolyásról, illetve lejárt források miatti kifizetésrõl, akkor azt csak a táblázat 91., illetve 92. sorában lehet figyelembe venni. A b)—i) oszlopokban a lejárattal rendelkezõ tételeket a hátralévõ esedékesség (futamidõ) szerint kell kimutatni. A halasztott fizetésû lakáscélú és tandíjhitelek esetében a tõkésített kamatokat, amelyekre a Szkr. szerint céltartalékot kell képezni, a lejárati bontásban nem szabad feltüntetni. Az eszközök közül azokat a tételeket, amelyek a beszámolás (hónap vége) idõpontjától számítva legfeljebb 7 napon belül ténylegesen visszafizetésre, beváltásra, eladásra (pl. értékpapír) kerültek, és már nem lehet (mert megszûnt) a szerzõdés szerinti idõintervallumba besorolni, azokat a 0—7 napig terjedõ oszlopban és a megfelelõ sorban kell feltüntetni az adatszolgáltatás során. A forrás oldalon lévõ tételek besorolásánál azokat a tételeket (betéteket), amelyeknél a lekötés — a szerzõdésnek megfelelõen — folyamatosan meghosszabbítódik, abban az oszlopban kell feltüntetni, amelyik idõszakra a lejárat köttetett. A j) oszlopban a konkrét lejárathoz (esedékességhez) nem kötõdõ eszköztételeket (pl. befektetési jegy) kell feltüntetni. Amennyiben a források között lejárat nélküli források szerepelnek, azokat az azonnal esedékes források (0—7 nap) között kell feltüntetni, kivéve a hátrasorolt kötelezettségek, az egyéb kötelezettségek (pl. részjegy), illetve a saját tõke + céltartalék sorokban feltüntetett összegeket. A lejárat nélküli forrásoknál történõ változásokat az átcsoportosítások között (a 35. sorban) kell a várható kifizetésnek megfelelõen feltüntetni. A 90 nap fölött, illetve 1 év után a kalkulálható bevételeket és kiadásokat a 93. és 94. sorokban kell jelenteni. A k) CT oszlopban kell szerepeltetni a beszámolás napján fennálló, a mérlegen kívüli tételekhez kapcsolódó, valamint az eszköz oldalon lévõ a lakáscélú és tandíjhitelek tõkésített kamatához tartozó céltartalék állományát Az eszköz oldalon szereplõ céltartalék értékeket is pozitív elõjellel kell feltüntetni, de összegük az l) Összesen oszlop értékének kiszámításakor levonandó tétel. A forrás oldalon lévõ összes céltartalékot — beleértve a függõ és jövõbeni kötelezettségek utáni állományt is — a 13.7 sorban kell feltüntetni. A függõ és jövõbeni kötele- 2002/17/II. szám zettségek utáni céltartalékot a mérlegen kívüli kötelezettségekhez tartozó sorokban kell részletezni, és a 4.A.51 sorban összesíteni. A kimutatott céltartalékokat nem kell az l) oszlophoz hozzáadni, mivel a 13. Források összesítõ

Source: https://magyarkozlony.hu/hivatalos-lapok/6b038e509daeee29b2275a6cf65608172a3853cc/dokumentumok/47b4962e7c54005e374ebde698370337686c2412/letoltes